Държавен вестник, бр. 109, 2004 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  109
Член 7
Заключителни разпоредби
(1) Това споразумение се сключва за неопре-
делен срок. То може да бъде променяно и допъл-
вано по взаимно съгласие, изразено писмено.
(2) Договарящите страни си оказват съдей-
ствие при прилагането и тълкуването на това
споразумение. Спорове, които биха могли да
възникнат от прилагането или тълкуването
на това споразумение, се уреждат по дипло-
матически път.
(3) Това споразумение влиза в сила от пър-
вия ден на втория месец, следващ месеца, в който
договарящите страни взаимно са се уведомили
за изпълнението на вътрешноправните проце-
дури, необходими за влизането му сила.
 (4) Всяка договаряща страна може да прекра-
ти това споразумение писмено по дипломатичес-
ки път. Прекратяването влиза в сила от първия
ден на месеца, следващ месеца на получаване на
нотификацията от другата договаряща страна.
Съставено във Варна на 25 юни 2004 г. в два
еднообразни екземпляра, всеки от които на
български и немски език, като и двата текста
имат еднаква сила.
За правителството
За Федералното
на Република
правителство на
България:
Република Австрия:
Георги Петканов,
Ернст Щрасер,
министър на
федерален министър
вътрешните работи
на вътрешните работи
59545
ПРОТОКОЛ
за административно сътрудничество между
Министерството на вътрешните работи на
Република България и Федералното минис-
терство на вътрешните работи на Република
Австрия в областта на противодействието
на корупцията
(Одобрен с Решение № 454 от 28 май 2004 г. на
Министерския съвет. В сила за Република Бъл-
гария от 25 юни 2004 г.)
Министърът на вътрешните работи на Ре-
публика България и Федералният министър на
вътрешните работи на Република Австрия, на-
ричани по-нататък “страните”,
—въз основа на подписаното на 29 май
2003 г. Споразумение между правителството на
Република България и Федералното правител-
ство на Република Австрия за полицейско сът-
рудничество;
—като прилагат подписания на 13 октомври
2003 г. между министъра на вътрешните рабо-
ти на Република България и федералния ми-
нистър на вътрешните работи на Република
Австрия Меморандум за разбирателство;
—в светлината на подписаната на 09/10 де-
кември 2003 г. в Мексико Конвенция на ООН
срещу корупцията;
—загрижени от заплахата, която корупция-
та представлява за стабилността и сигурността
на всяка страна, и разтревожени от връзките
между корупцията и други форми на престъп-
ността, по-специално организираната и иконо-
мическата престъпност;
—водени от желанието да предприемат мер-
ки за всеобхватно и ефективно противодейст-
вие на корупцията във всичките є форми на
проявление,
се споразумяха за следното:
1. Страните се договарят за осъществяване
на засилено сътрудничество в областта на пре-
венцията и противодействието на корупцията
във всичките є форми в рамките на своята ком-
петентност.
2. Сътрудничеството се осъществява в съот-
ветствие с националното законодателство на
държавите на страните по-специално чрез:
—обмен на опит относно прилагането на
правните разпоредби за превенция на корупци-
ята, за прилагани методи, средства и техники за
противодействие на корупцията;
—обмен на опит и провеждане на експертни
срещи в областта на противодействието на ко-
рупцията;
—обмен на опит в областта на обучението и
повишаване квалификацията на служители, ра-
ботещи по противодействието на корупцията;
—обмен на публикации и научни изследва-
ния в областта на превенцията и борбата срещу
корупцията.
3. В рамките на сътрудничеството страните
ще разработват съвместно механизми и мер-
ки, които да създадат възможност за оценява-
не на състоянието и развитието на корупцията
и предприетите мерки за противодействие на
корупцията.
4. Страните ще осъществяват по възможност
съвместно проекти в рамките на програми на
Европейския съюз.
5. Веднъж годишно страните организират
срещи на принципа на реципрочността. При
необходимост по желание на една от страните
краткосрочно се договарят срещи в някоя от
държавите.
6. Страните определят следните партньори
за контакт за изпълнение на този протокол:
За Министерството на вътрешните работи
на Република България:
—представителят на Министерството на вът-
решните работи на Република България в Ре-
публика Австрия
А- 1040 Виена
Швиндгасе 8
Тел.: + 43 1 505 6444; факс: + 43 1 5055013
e-mail: milchomilchev2003@yahoo.de
—Дирекция “Международно сътрудничест-
во” на Министерството на вътрешните работи
на Република България
БГ- София 1000
ул. “6 септември” 29
Тел.: +359 2 9823217, +359 2 9824802, факс:
+359 2 9803248
e-mail: 14@mvr.bg, smarinova.14@mvr.bg